Kembridžbeja
Kembridžbeja (angļu: Cambridge Bay) vai Ikaluktūtiaka (inuinnaktuna: Iqaluktuuttiaq, inuītu: ᐃᖃᓗᒃᑑᑦᑎᐊᖅ — ‘laba zvejas vieta’) ir inuitu ciems Kanādā, Nunavutas teritorijā, Kitirmiutas reģiona centrs. Izvietojusies Viktorijas salas dienvidaustrumos Kembridžas līča krastā. Nozīmīgs reģiona transporta un pētniecības centrs; šeit atrodas Kanādas Augstās Arktikas pētniecības centrs, lidosta, komunikāciju centrs.